gl en gl gl en gl gl lv gl gl gl gl gl en gl en gl en gl en en gl it gl gl it gl gl it gl gl gl gl gl es gl gl fr en gl gl gl gl gl en gl gl lv gl gl gl
Historia | Certame Literario de Vilalba
O Certame Literario do Concello de Vilalba, na actualidade consagrado a premiar obras de poesía que posteriormente se publican en libro -sendo un doble premio para os seus autores- ten unha longa traxectoria iniciada en 1975, na que de xeito ininterrumpido fóronse premiando creacións literarias en prosa ou en verso, de maiores ou de rapaces, sempre cun moi alto nivel de calidade e importante participación.
Este Certame é continuador doutro Certame Literario da Terra Chá, impulsado polos concellos da comarca do mesmo nome, que tivo en Vilalba o seu punto de referencia como capitalidade chairega agás na última edición que se celebrou no concello de Guitiriz.
Que Vilalba sexa quen de impulsar un Certame coma este, superando as catro décadas de existencia, débese ao Concello vilalbés que o impulsa, como parte importante do seu labor cultural, e precisamente en base á tradición literaria vilalbesa, que ten dado nomes moi importantes á literatura de Galicia.
A especialización do Certame na poesía en galego, e a publicación anual dos textos premiados, convirten a este Certame nun especial punto de referencia cultural e social e fan que o acto de entrega de premios (30 de agosto), coincidindo co Pregón anual das festas patronais de San Ramón e Santa María, sexa un dos acontecementos máis importantes para os vilalbeses e para a literatura en galego.
Jesusa Camaño gaña o XLVIII Certame Literario de Vilalba
O Concello de Vilalba fai público o fallo do xurado do XLVIII Certame Literario, do que resultou gañadora Jesusa Camaño Giráldez coa súa obra “As feridas dun amor efémero como preámbulo desta morte
O CONCELLO DE VILALBA PUBLICA AS BASES E ABRE O PRAZO DE PRESENTACIÓN DE TRABALLOS PARA O XLVIII CERTAME LITERARIO
O Concello de Vilalba publicou as bases do XLVIII Premio de Poesía do seu Certame Literario, dotado con 7.000 euros e a publicación da obra.
Xosé Lastra Muruais gaña o premio do Certame Literario de Vilalba
O Certame Literario de Vilalba xa ten gañador este ano. Xosé Lastra Muruais, que vive en Ortigueira, é autor do poemario «Loureiro», elixido polo xurado entre os 71 presentados.
O CONCELLO DE VILALBA
Antigo e señorial, así é o municipio vilalbés, cun rico patrimonio cultural que evidencia a personalidade histórica destas terras. Desde o Paleolítico ate os nosos días, castros, igrexas ou pazos foron levantados por estes lares, testemuñas dun devir do tempo cargado de lendas e historias.
Se algo é coñecido en Vilalba, aparte dos capóns, é a Torre dos Andrade, hogano parador turístico e, dende o século XV, sempiterna testemuña do devir da vila. A actual construción é o resto que se conserva dun castelo sucesor doutra fortaleza de principios do século XIV, época do rei Fernando IV de Castela (1285-1312).
O Capón de Vilalba
Queixo de San Simón da Costa
Pza. da Constitución 1, 27800 Vilalba - Lugo
cultura@vilalba.org - 982 510 305